શ્રાવણ મહિનામાં આજકાલ ભક્તિનું ઘોડાપૂર ઉમટ્યું છે. બાર મહિના ભગવાનને યાદ નહીંન કરનારા લોકો ભગવાન જાણે મૂંઝાઇ જાય એટલી હદે અછોવાનાં કરી રહ્યા છે. મંદિરોમાં માસિક ભક્તોની ભીડ વધી જાય છે. આખા વર્ષની પુણ્યાઇ જાણે શ્રાવણમાં ભેગી કરી લેવાની હોડ જામે છે. કોઇ ભગવાનને અભિષેક કરતું હોય તો કોઇ ફૂલ ચડાવતું હોય છે, તો કોઇ મંદિરનો ઘંટ વગાડતું હોય છે. વળી કોઇ ભગવાનની મૂર્તિ સામે હાથ જોડીને કૃપાની ભીખ માગતું હોય છે, તે કોઇ મંદિરની પ્રદક્ષિણા કરીને કૃતાર્થ થયાનો આહલાદ પામતું હોય છે. મંદિરે આવનારા મોટાભાગના લોકો મંદિરની પ્રદક્ષિણા જરૂર કરતા હોય છે. પરંતુ પ્રદક્ષિણા ખરેખર કઇ રીતે કરવી જોઇએ એની મોટા ભાગના શ્રદ્ધાળુઓને હોતી નથી.